18/11/2021 | Administración LocalMunicipal
San Sadurniño
Bases de subvencións a entidades deportivas 2021

ANUNCIO A Xunta de Goberno Local deste Concello, na sesión celebrada o día 11 de novembro de 2021, acordou aprobar as “BASES DA CONVOCATORIA EXTRAORDINARIA PARA A CONCESIÓN DE SUBVENCIÓNS ÁS ENTIDADES DEPORTIVAS DO CONCELLO DE SAN SADURNIÑO”. Mediante o presente expónse ó público o contido desas bases iniciándose ó prazo de presentación de solicitudes. Artigo 1.–OBXECTO DA CONVOCATORIA. Estas bases teñen por obxecto establecer os criterios para a concesión de subvencións dirixidas ás entidades deportivas inscritas no rexistro de entidades do Concello de San Sadurniño. O Concello de San Sadurniño quere axudar a superar a difícil situación na que se atopan neste momento as todas as entidades sen ánimo de lucro, e en especial as entidades deportivas, contribuíndo a normalizar a situación e fortalecelas para que continúen sendo motor da promoción do deporte no concello. Para o financiamento desta convocatoria extraordinaria establécese un crédito de contía máxima de 5.000,00 euros, recollido no capítulo IV dos orzamentos municipais para o 2021. Os fins indicados anteriormente efectuaranse de conformidade coa normativa xeral en materia de subvencións, especialmente a Lei 9/2007, do 13 de xuño, de subvencións de Galiza, o seu regulamento aprobado polo Decreto 11/2009, do 8 de xaneiro, e demais normas complementarias e concordantes que rexerán para todo o non previsto nas presentes bases. Artigo 2.–ENTIDADES BENEFICIARIAS.2.1.–Poderán solicitar as axudas establecidas nesta convocatoria todas as entidades deportivas inscritas no Rexistro Municipal de Entidades do Concello de San Sadurniño.2.2.–Non poderán ser destinatarias de subvencións municipais:  Aquelas entidades que non se atopen ao corrente das súas obrigas fiscais e coa Seguridade Social.  Aquelas entidades que teñan pendente de xustificación algunha subvención concedida polo Concello.  Aquelas entidades que teñan asinado un convenio co concello de San Sadurniño nesta anualidade. Artigo 3.–GASTOS SUBVENCIONÁBEIS.3.1.–Gastos realizados desde o 1 de xaneiro de 2021 ata o 30 de novembro de 2021. Poderán ser obxecto de subvención os gastos que se sinalan a continuación: a) Gastos de mantemento, mellora das instalacións e equipamento das asociacións e entidades deportivas que dispoñan de instalacións en propiedade. b) Gastos de funcionamento ordinario como telefonía, limpeza, papelería, seguros de responsabilidade civil, etc. c) Gastos en materiais de prevención da COVID-19. d) Gastos derivados da participación das competicións oficiais nas que se estea competindo (licenzas federativas, mutualidades, arbitraxes, etc.). e) Material deportivo. Artigo 4.–CONTÍA DA AXUDA.4.1.–As entidades deportivas que conten con instalacións en propiedade terán unha axuda de 1.000 euros para os gastos indicados no apartado a) do artigo 3 destas bases 4.2.–Para as entidades deportivas con equipas que participen en competicións deportivas de deportes olímpicos, para os gastos establecidos nos apartados b), c). d) e e) do artigo 3 destas bases establécese unha contía de 3.000 euros. O importe da subvención calcularase en función do número de licenzas federativas coas que conte cada entidade. Para o cálculo desta contía aplicarase a seguinte fórmula: Vp=3.000/Nl Sendo Vp o valor do punto e Nl a suma do número de licenzas federativas das entidades solicitantes. Coa finalidade de potenciar a práctica deportiva feminina, o número de licenzas federativas femininas multiplicarase por dous. A contía da axuda será o resultado da multiplicación do valor de Vp pola suma das licenzas federativas de cada entidade solicitante.4.3.–Para o resto de entidades deportivas, para os gastos establecidos nos apartados b), c). d) e e) do artigo 3 destas bases establécese unha contía de 1.000 euros. O importe da subvención calcularase en función do número de licenzas federativas coas que conte cada entidade. Para o cálculo desta contía aplicarase a seguinte fórmula: Vp=1.000/Nl Sendo Vp o valor do punto e Nl a suma do número de licenzas federativas das entidades solicitantes. Coa finalidade de potenciar a práctica deportiva feminina, o número de licenzas federativas femininas multiplicarase por dous. A contía da axuda será o resultado da multiplicación do valor de Vp pola suma das licenzas federativas de cada entidade solicitante.4.4.–As subvencións que se outorguen ó abeiro do establecido nas presentes bases serán compatibles con outras axudas para a mesma finalidade, calquera que sexa a súa procedencia, pero en ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións públicas ou doutros entes públicos ou privados, supere o custo total da dos gastos que se xustifican.4.3.–A subvención aprobada poderá ser revisada unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos. Artigo 5.–APLICACIÓN ORZAMENTARIA.5.1.–Para o financiamento desta convocatoria establécese un crédito de contía máxima de 5.000,00 euros, recollido no capítulo IV dos orzamentos municipais para o 2021. Artigo 6.–DOCUMENTACIÓN REQUERIDA. a) Impreso de solicitude, debidamente cumprimentado (Anexo I). b) As entidades que presenten gastos aos que fai referencia o artigo 2. a) destas bases; documentación acreditativa de titularidade da instalación c) Certificación da federación correspondente, ou documento que o acredite, do número de licenzas federativas d) Certificación orixinal dos datos bancarios e) Certificación acreditativa dos cargos representativos e copia da acta onde figure a composición actual da Xunta directiva. Non será necesario achegar esta certificación se está actualizada esta información no Rexistro Municipal de Entidade. Artigo 7.–PRESENTACIÓN E PRAZO.7.1.–As solicitudes presentaranse no Rexistro Xeral do Concello ou por calquera das formas establecidas no artigo 16 da Lei 39/2015 de 1 de outubro do procedemento administrativo común das Administracións públicas, desde o día seguinte á publicación do anuncio desta convocatoria no BOP ata o 2 de decembro de 2021.7.2.–No suposto de que as solicitudes presentadas non reúnan os requisitos sinalados, requirirase ás entidades ou persoas interesadas para que no prazo de dez días hábiles emenden as anomalías advertidas. No caso contrario procederase ao arquivo da solicitude. As solicitudes presentadas fóra de prazo non terán dereito a participar na convocatoria. Artigo 8.–INSTRUCIÓN E ÓRGANO INSTRUTOR.8.1.–A instrución do procedemento de concesión de subvencións correspóndelle ao técnico do Servizo de Cultura. O técnico do servizo realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. As actividades de instrución comprenderán: a) Petición de cantos informes estime necesarios ou aqueles que sexan esixidos polas normas que regulen as subvencións b) Avaliación das solicitudes ou peticións, realizada segundo os criterios de valoración establecidos nas bases da convocatoria. Unha vez avaliadas as solicitudes, a concesión de subvencións realizarase por resolución da Xunta de Goberno Local a proposta motivada da Comisión cualificadora.8.2.–Poderase conceder, no caso de que se considerase preciso pola incorporación ó expediente de alegacións e probas distintas das formuladas polas entidades solicitantes, un prazo de dez días hábiles para presentaren alegacións, pasado o cal formularíase a proposta de resolución definitiva. Artigo 9.–COMISIÓN CUALIFICADORA. A comisión cualificadora estará composta polo alcalde-presidente ou concelleiro ou concelleira en quen delegue, a Concelleira de Cultura, Educación e Coordinación de Programacións, un concelleiro ou concelleira de cada grupo político con representación na corporación e un/unha funcionario/a ou traballador/a do Concello, con voz e sen voto, nomeado polo alcalde-presidente que exercerá de secretario/a da Comisión cualificadora. Artigo 10.–RESOLUCIÓN.10.1.–O estudo e, de ser o caso, a concesión ou denegación de axudas económicas, realizarase unha vez revisadas as solicitudes presentadas elaborarase unha proposta de resolución que será resolta pola Xunta de Goberno Local concedendo ou denegando a axuda.10.2.–Na resolución, no caso de ser positiva, farase constar a contía da subvención.10.3.–A resolución pon fin á vía administrativa. Artigo 11.–ACEPTACIÓN DA SUBVENCIÓN E COMPROMISOS.11.1.–A subvención entenderase aceptada se dentro do prazo do mes seguinte á recepción da comunicación da concesión, non manifesta nada en contra.11.2.–As entidades beneficiarias someteranse ás actuacións de comprobación e seguimento da aplicación da subvención polo Concello de San Sadurniño, cos medios que estime oportunos e facilitará canta información sexa requirida polo Consello de Contas, de ser o caso. A obtención concorrente de subvencións ou axudas outorgadas por outras Administracións, entidades ou persoas físicas poden dar lugar á modificación da resolución de outorgamento.11.3.–As entidades beneficiarias adquiren os seguintes compromisos: a) Desenvolver a actividade deportiva ao longo da tempada 2021/2022. b) Dar publicidade do financiamento deste concello de acordo co establecido no artigo 13 destas bases. c) Cumprir cos compromisos sobre o uso da lingua galega e a promoción da igualdade e a inclusión, segundo se recolle no artigo 13 destas bases.2. Artigo 12.–PRAZO E XUSTIFICACIÓN DAS SUBVENCIÓNS.12.1.–Para poder percibiren as subvencións concedidas de acordo coas presentes bases, as beneficiarias presentarán a documentación xustificativa no Rexistro xeral do Concello no prazo de 10 días hábiles desde que se reciba a notificación da subvención concedida, podendo ser ampliado este prazo en casos particulares, e sempre con previa petición razoada e por causas xustificadas.12.2.–A documentación xustificativa será a seguinte: a) Instancia subscrita pola persoa representante da entidade solicitante dirixida ao alcalde-presidente do Concello de San Sadurniño, na que se solicite o pagamento da subvención no número de conta corrente indicado na solicitude. b) Presentación das facturas dos gastos subvencionables establecidos no artigo 3 destas bases acompañadas do xustificante bancario do seu pago c) Relación detallada das subvencións recibidas doutras entidades públicas ou privadas, para a sufragar os gastos obxecto desta subvención. Artigo 13.–PUBLICIDADE DO FINANCIAMENTO LOCAL, COMPROMISO DO USO DA LINGUA GALEGA E PROMOCIÓN DA IGUALDADE E A INCLUSIÓN.1. Na publicidade na que se dea a coñecer a realización das actividades, ben sexa por medios escritos, radiofónicos, audiovisuais ou internet, deberase facer constar sempre o financiamento do Concello de San Sadurniño.2. As entidades beneficiarias comprométense a mostrar a marca da imaxe visual do Concello (imagotipo e logotipo) en toda a cartelaría, folletos e publicidade en xeral que sexan editados con ocasión do desenvolvemento de actos deportivos, en cumprimento do Regulamento de imaxe visual corporativa do Concello, publicado no BOP n.º 99 do 27/05/2013.3. Paralelamente, debido a que o Concello de San Sadurniño forma parte das entidades promotoras do proxecto de Xeoparque do Cabo Ortegal, e que este proxecto pode ser beneficioso directa e indirectamente para as entidades deportivas, estas usarán tamén o logotipo do citado proxecto no material divulgativo que editen.4. Nas súas comunicacións e publicidade, as entidades beneficiarias comprométense ao uso da lingua galega, á utilización da linguaxe inclusiva non sexista, e a empregar imaxes que promovan os valores da inclusión e da igualdade.5. As entidades beneficiarias comprométense a sumarse ás campañas desenvolvidas por parte do Concello de San Sadurniño en relación á promoción da igualdade e prevención da violencia de xénero. Artigo 14.–PROCEDEMENTO SANCIONADOR.14.1.–As entidades beneficiarias das subvencións quedarán sometidas ás responsabilidades e ao réxime sancionador establecidos na Lei xeral presupostaria.14.2.–As sancións, no seu caso, serán acordadas e impostas pola Xunta de Goberno Local. Artigo 15.–RECURSOS.15.1.–Contra o acto administrativo polo que se resolva o procedemento de concesión de subvencións, que pon fin á vía administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes, a contar desde o día seguinte ao da súa notificación, ao abeiro do establecido no art.123 da Lei 39/2015 do procedemento administrativo común das Administracións Públicas, o que se fai público para xeral coñecemento e ós efectos legais procedentes. San Sadurniño, novembro de 2021. O alcalde ANEXO I CONVOCATORIA EXTRAORDINARIA PARA A CONCESIÓN DE SUBVENCIÓNS ÁS ENTIDADES DEPORTIVAS DO CONCELLO DE SAN SADURNIÑO 1. ENTIDADE SOLICITANTE (os datos neste apartado deberán coincidir cos datos do rexistro municipal de entidades e cos da persoa titular da conta bancaria) Datos da entidade Enderezo a efectos de notificación Datos da persoa representante 2.–Disciplina deportiva para a que se solicita a subvención. 3.–Número de licenzas federativas: Masculinas. Femininas. 4.–Dispón de instalacións en propiedade? Si/Non San Sadurniño, ______ de _______________ de 2021. Sinatura da persoa representante ALCALDE-PRESIDENTE DO CONCELLO DE SAN SADURNIÑO CERTIFICADO D./Dna. ________________________________________, con DNI n.º _______________ como secretario/a da entidade ______________________________________________ CERTIFICO: 1.–Que o número de persoas asociadas activas desta entidade é de: _________.–Que na reunión da xunta directiva da mencionada entidade, celebrada o día ___ de ______________ de 2021, adoptouse o acordo de presentación da seguinte solicitude á convocatoria extraordinaria para a concesión de subvencións ás entidades deportivas do concello de San Sadurniño 3.–Que, así mesmo, acordouse nomear a _____________________________________, como representante para as relacións desta entidade co Concello de San Sadurniño.4.–Que a entidade comprométese a facer constar a colaboración do Concello de San Sadurniño en toda a información que realice 5.–Que a entidade comprométese a comunicarlle ao Concello de San Sadurniño a concesión de calquera outra axuda ou subvención de entes públicos ou privados, para a mesma finalidade.6.–Que a entidade está ao corrente das súas obrigas fiscais e coa Seguridade Social. E para que conste aos efectos oportunos, expido a presente certificación en _________________, o ___ de ____________________________ de 2021. V.º e prace Asinado: O/a presidente/a O/a secretario/a DECLARACIÓN DA PERSOA REPRESENTANTE D./Dna. ____________________________________________, con DNI n.º ____________ como representante da entidade _____________________________________________ DECLARO: Que non estou incurso/a en ningunha causa de incompatibilidade ou incapacidade para contratar e percibir subvencións da Administración pública e que coñezo e acepto as bases da convocatoria. San Sadurniño, ______ de _______________ de 2021. Sinatura da persoa representante DECLARACIÓN DAS ENTIDADES QUE DISPOÑAN DE LOCAL PROPIO D./Dna. ____________________________________________, con DNI n.º ____________ como representante da entidade _____________________________________________ DECLARO: Que a entidade á cal represento dispón dun local en propiedade. San Sadurniño, ______ de _______________ de 2021. Sinatura da persoa representante San Sadurniño, 15 de novembro de 2021. O alcalde Asdo.: Secundino García Casal